armvectores/hy_wikipedia_2023 huggingface dataset:
Կազանովա Լեռոնե

Կազանովա Լեռոնե (իտալերեն՝ Casanova Lerrone), կոմունա Իտալիայում, գտնվում է Լիգուրիա մարզի Սավոնա գավառում։
Բնակչությունը կազմում է 792 մարդ (2008 թվականի տվյալներով)։ Բնակչության խտությունը՝ 32 մարդ/կմ²։ Զբաղեցնում է 24 կմ² տարածք։ Փոստային ինդեքս՝ 17033, հեռախոսային կոդ՝ 0182։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
(7164) Բաբաջանով

(7164) Բաբաջանով (անգլ.՝ Babadzhanov), աստերոիդ աստերոիդների հիմնական գոտում։ Հայտնաբերվել է 1984 թվականի մարտի 6-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,405997 ա. մ., առավելագույնը մոտենում է 2,0216 ա. մ. հեռավորության վրա և հեռանում 2,7904 ա. մ.։ Արեգակի շուրջ մեկ ամբողջական պտույտ է կատարում 1363,14 երկրային օրվա ընթացքում, իր ուղեծրով շարժվելով միջինում 0,264096 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7164) Բաբաջանով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաուտին (նահանգ)

Կաուտին (իսպ.՝ Provincia de Cautín), նահանգ Չիլիի Արուկանիա տարածաշրջանում։ Վարչական կենտրոնն է Տեմուկո քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Կաուտինն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 21 համայնք.


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 667 920 մարդ, բնակչության խտությունը կազմում է 36,28 մարդ/կմ²։
Կաուտին նահանգի տարածքի ընդհանուր մակերեսը կազմում է 18 409 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Կաուտին նահանգի պաշտոնական կայքը (իսպ.)
Ռունդալեի շրջան

Ռունդալեի շրջան (լատիշ․՝ Rundāles novads), վարչատարածքային միավոր Լատվիայի հարավում, գտնվում է պատմական Զեմգալեի մարզում։ Երկրամասը բաղկացած է երեք շրջաններից, իսկ շրջանի կենտրոնը համարվում է Պիլսրունդալե գյուղը։
Սահմանակից է Ելգավայի, Բաուսկայի շրջաններին և Լիտվայի Շյաուլյայի կոմսությանը։
2010 թվականի հունվարի 1-ի դրությամբ բնակչությունը կազմել է 4259 մարդ ։ Տարածքի մակերեսը կազմում է 231.1 կմ² ։
Տարածաշրջանը կազմավորվել է 2009 թվականի հուլիսի 1-ին Լատվիայի Բաուսկայի շրջանի վարչական բարեփոխումների ավարտից հետո։
Երկրամասում գտնվում է Լատվիայի գլխավոր տեսարժան վայրերից մեկը Ռունդալայի պալատը։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝ 


== Տարածքային բաժանում ==
Վիեստւրույի շրջան (լատիշ․՝ Viesturu pagasts, կենտրոնը՝ — Բերստելե (գյուղ))
Ռունդալեի շրջան (լատիշ․՝ Rundāles pagasts, կենտրոնը՝ — Պիլսրունդալե)
Սվիտենեսի շրջան (լատիշ․՝ Svitenes pagasts, կենտրոնը՝ — Սվիտենե)


== Ծանոթագրություններ ==


== Արտաքին հղումներ ==
Ռունդալեի շրջանի պաշտոնական կայք(լատիշերեն)
Գրուզսկոե (գյուղ, Կիրովոգրադի շրջան)

Անվան այլ կիրառումների համար տե՛ս՝ ԳրուզսկոեԳրուզսկոե (ուկրաիներեն՝ Грузьке), գյուղ Ուկրաինայի Կիրովոգրադի մարզի Կիրովոգրադի շրջանում։
2001 թվականի տվյալներով Գրուզսկոե գյուղում բնակվում էր 1 295 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաչամակ

Կաչամակ, բաքրդան կամ բաքրդանիկ (կիրիլիցա՝: качамак; ալբաներեն՝: Kaçamaku),, հայտնի է նաև pura (Cyrillic: пура) անվանումով, ավանդական յուրօրինակ կերակրատեսակ, որը պատրաստվում է եգիպտացորենի ալյուրից։
Տարածված է Մակեդոնիայում, Սերբիայում, Մոնտենեգրոյում, Բոսնիա և Հերցեգովինայում, Բուլղարիայում, Թուրքիայում։ Կաչամակին կարելի է հավելել տարբեր բաղադրատարրեր, ինչպես, օրինակ, ճերմակ պանիր, տապակած խոզաճարպ, տապակած մսակտորներ, կաթ, շաքարափոշի, սերուցք (կայմակ):Ալյուրի ծախսը նվազեցնելու նպատակով կարելի է խառնել լավ եփված ու տրորված կարտոֆիլ։
Բալկանյան երկրներում այս կերակրատեսակը հայտնի է զանազան անվանումներով. մամալիգա, ժգանցի, պուրա, պալենտա կամ պոլենտա։ Իտալիայում և եվրոպական մի շարք այլ երկրներում ևս օգտագործում են համանման մի կերակրատեսակ, որը նույնպես անվանվում է palenta կամ polenta: Իսկ Ամերիկայի Միացյալ Նահանգների հարավում այն հայտնի է  grits անվանումով։
Կաչամակը ժամանակին համարվել է աղքատների կերակուր։ Մեր օրերում օգտագործում են հասարակության բոլոր խավերը։ Կաչամակը մատուցվում է նաև ռեստորաններում։


== Մատուցում ==
Բուլղարիայում կաչամակը ավանդաբար մատուցում են տապակած խոզաճարպով կամ արևածաղկի ձեթով, խորոված կծու պղպեղով։ Հաճախ հավելում են նաև խոզի մսի տապակած կտորներ։
Մոնտենեգրոյում, Ալբանիայում և Հերցեգովինայում կաչամակը պատրաստում են նաև լավ եփված ու տրորված կարտոֆիլով և պանրով. խառնում ու տրորում են այնքան, որ ստացվի համասեռ թանձր զանգված։
Կենտրոնական Սերբիայում կաչամակը մատուցում են ճերմակ պանրով ու կայմակով, աղացված ու կարագով տապակված մսագնդիկներով, խաղողի եռացված հյութով, կաթով, յոգուրթով,մեղրով, թթվասերով, երբեմն՝ նաև տավարի մսի տապակած կտորներով։


== Պատկերասրահ ==

		
		


== Ծանոթագրություններ ==
Ստարայա Գուտա (գյուղ, Ստարովիժևի շրջան)

Անվան այլ կիրառումների համար տե՛ս՝ Ստարայա ԳուտաՍտարայա Գուտա (ուկրաիներեն՝ Стара Гута), գյուղ Ուկրաինայի Վոլինի մարզի Ստարովիժևի շրջանում։
2001 թվականի տվյալներով Ստարայա Գուտա գյուղում բնակվում էր 1 161 մարդ։ Բնակավայրը զբաղեցնում է 3,06 կմ² տարածք։ Բնակչության խտությունը կազմում էր 379,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եղիովիտ (գետակ)

Եղիովիտ, գետակ Սև ծովի ավազանում։ Հոսում է Համաշենի շրջանով։


== Ծանոթագրություններ ==
Խաչ (գյուղ Իզմիրում)

Անվան այլ կիրառումների համար տե՛ս՝ Խաչ (այլ կիրառումներ)Խաչ, գյուղ Թուրքիայում, Իզմիրի վիլայեթում։ 1915 թվականին ուներ 264 (40 տուն) հայ բնակիչ։ Զբաղվում էին երկրագործությամբ և անասնապահությամբ։ Գյուղում կար եկեղեցի և վարժարան։ 1915 թվականի Մեծ եղեռնի ժամանակ զգալի մասը զոհվել է, ողջ մնացածները ներգաղթել են Արևելյան Հայաստան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
167


== Դեպքեր ==


== Ծնունդներ ==


== Մահեր ==
167 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 167 թվականն է, 
II դարի 67-րդ տարին։
Շեհզադե Ջիհանգիր

Շեհզադե Ջիհանգիր (թուրքերեն՝ Şehzade Cihangir, օսման.՝ الأمير جيهانغير; դեկտեմբերի 9, 1531, Ստամբուլ, Օսմանյան կայսրություն - նոյեմբերի 27, 1553, Հալեպ, Օսմանյան կայսրություն), օսմանյան սուլթան Սուլեյման I֊ի և նրա հարճ Ռոքսելանայի կրտսեր որդին։ Շեհզադե Ջիհանգիրի պատվին է կոչված Ստամբուլի թաղամասերից մեկը և Ջիհանգիր մզկիթը։


== Կենսագրություն ==
Շեհզադեն ծնվել է 1531 թվականին Ստամբուլում։ Եղել է Սուլեյման I-ի վեցերորդ և Ռոքսելանայի հինգերորդ զավակը։ Ավանդույթի համաձայն, Ջիհանգիրը դաստիարակվել է պալատում։ Շեհզադեն ունեցել է բնածին արատ՝ կուզ։ Հաշվի առնելով սա՝ Ջիհանգիրը չի ձգտել օսմանյան գահին։ Սակայն Ջիհանգիրը եղել է ուսյալ անձ, որը հետաքրքրվել է գեղագրությամբ, գրել է բանաստեղծություններ Զարիֆի (թուրքերեն՝ Zarîfî) կեղծանվամբ։ Օսմանյան պատմիչների վկայությամբ մշտապես ունեցել է երկար զորւյցներ հոր հետ։ Չնայած ֆիզիկական թերություններին, ունեցել է հարճ։ Կա վարկած, որ Շեհզադե Ջիհանգիրը կապված է եղել իր եղբոր՝ Շեհզադե Մուստաֆայի հետ (Սուլեյմանի և Մահիդևրան սուլթանի որդին)։ Սակայն պետք է նկատել, որ Մուստաֆան լքել է մայրաքաղաքը, երբ Ջիհանգիրը ընդամենը երկու տարեկան էր։


== Մահ ==
Ջիհանգիրը մահացել է 23 տարեկան հասակում Հալեպում՝ իր եղբոր Շեհզադե Մուստաֆայի գլխատվելուց մի քանի շաբաթ անց։ Լեգենդը ասում է, որ Ջիհանգիրը չի դիմացել իր եղբոր կորստի ցավին։ Թաղված է Ջիհանգիր մզկիթում՝ իր եղբոր Շեհզադե Մեհմեդի կողքին։


== Շեհզադե Ջիհանգիրի կերպարը կինեմատոգրաֆիայում ==
Թուրքական «Հյուրեմ սուլթան» հեռուստասերիալում Ջիհանգիրի դերը մարմնավորել է Էնգին Հեփիլերին։
«Հոյակապ դար» հեռուստասերիալում Ջիհանգիրի դերը կատարել է Թոլգա Սարըթաշը։


== Ծանոթագրություններ ==
Ունտերպլայխֆելդ

Ունտերպլայխֆելդ (գերմ.՝ Unterpleichfeld), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 2821 մարդ (ըստ 2010 թվականի դեկտեմբերի 31-ի)։ Տարածքը կազմում է 23,95 կմ²։ Պաշտոնական կոդ՝ 09 6 79 201։


== Ծանոթագրություններ ==


== Արտաքին հղումներ ==
Պաշտոնական էջ
Ամատուրա

Ամատուրա (պորտ.՝ Amaturá), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Ալտու Սոլիմոյինս գավառի կազմի մեջ։ Բնակչության թվաքանակը 2020 թվականի տվյալներով եղել է 11 736՝ 2008 թվականի 8.694-ի դիմաց։ Զբաղեցնում է 4.759 կմ2 տարածք։
Համայնքի տարածքում է ընկած Jutaí-Solimões բնապահպանական կայանի մի մասը։


== Պատմություն ==
Քաղաքը հիմնադրվել է 1987 թվականին։


== Ծանոթագրություններ ==
Կրան (Էն)

Կրան  (ֆր.՝  Crans), համայնք Ֆրանսիայում, գտնվում է Ռոն Ալպեր մարզում, Էնի գավառում, մտնում է Շալամոնի կազմի մեջ, կոմունայի օկրուգը՝ Բուրկ ան Բրեսն է։
INSEE կոդը՝ 01129։


== Աշխարհագրություն ==
Համայնքը գտնվում է 390 կիլոմետր հարավ-արևելք Փարիզից, 36 կիլոմետր հյուսիս-արևելք Լիոնից, 27 կիլոմետր հարավ Բուրկ ան Բրեսից։


== Կլիմա ==
Կլիման փոփոխական է, ձմռանը ցուրտ է, իսկ ամռանը տաք։ Անձրևներ հազվադեպ են լինում, հիմնականում ամռանը։


== Բնակչություն ==
Ըստ 2010 թվականի մարդահամարի, համայնքում ապրում է 269 մարդ։


== Ադմինիստրացիա ==


== Էկոնոմիկա ==
2010 թվականաի մարդահամարի արդյունքներով 175 մարդ ի վիճակ էր աշխատելու (15-64 տարեկան), 119 մարդ տնտեսապես ակտիվ էին, 56 մարդ աշխատունակ էին։ 119 աշխատունակ մարդկանցից աշխատում էին միայն 115-ը (62 տղամարդ, 53 կին), գործազուրկ էին 4 մարդ (2 տղամարդ, 2 կին)։ 56 չաշխատող մարդկանցից 11-ը աշակերտներ և ուսանողներ էին, 29-ը ոչ աշխատունակ այլ պատճառներով։


== Տեսարժան վայրեր ==
Նոտր Դամի եկեղեցին (13-րդ դար)։ 1926 նթվականի պատմական կենտրեն
Աբաստսվո Շասսան


== Նկարներ ==


== Արտաքին հղումներ ==
վիճակագրության ազգային ինստիտուտ
Проверено 12 мая 2014.


== Ծանոթագրություններ ==
Բոն Ժեզուս դի Գոյաս

Բոն Ժեզուս դի Գոյաս (պորտ.՝ Bom Jesus de Goiás), համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի հարավային մարզը։ Մտնում է տնտեսական կարգավիճակ ունեցող Մեյա Պոնտիի գավառի մեջ։ Բնակչությունը կազմում է 18 035 մարդ, ըստ 2006 թվականի տվյալների։ Տարածքը կազմում է 1405,218 կմ2։ Բնակչության խտությունը 12,8 մարդ/կմ²։


== Վիճակագրություն ==
Համախառն ներքին արտադրանքը կազմել է 179 714 214,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 10 436,37 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,772
Դևրիշլի

Դևրիշլի, Դևրիշբելի, Դևրվիշլի, Տևրիզլի կապան, Տևիշլի, Տևրիշպելի, Տերվիշլի, լեռնանցք Կիլիկիայում, Ամանոսյան լեռներում, Օսմանի և Իսլահե քաղաքների միջև։ Արևմտահայերեն տառադարձությամբ՝ Տևրիշլի։ Ղևոնդ Ալիշանի «Սիսուան» աշխատության ցուցակում՝ Տևրիզլի կապան։


== Ծանոթագրություններ ==
Գրիբնոե (գյուղ, Վիբորգսկի շրջան)

Գրիբնոե (ռուս.՝ Грибное), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բալաք (այլ կիրառումներ)

Բալաք, կարող է վերաբերել՝

Բալաք - գյուղ Հայաստանի Սյունիքի մարզում
Բալաք - գյուղ Արևմտյան Հայաստանում, Բիթլիսի վիլայեթի Սղերդի գավառում
Բելոցերկովցի (գյուղ, Բոբրովիցայի շրջան)

Անվան այլ կիրառումների համար տե՛ս՝ ԲելոցերկովցիԲելոցերկովցի (ուկրաիներեն՝ Білоцерківці), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Բելոցերկովցի գյուղում բնակվում էր 490 մարդ։ Բնակչության խտությունը կազմում էր 187,02 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դարդանոսի պայմանագիր

Դարդանոսի պայմանագիր (հին հունարեն՝ Συνθήκη του Δαρδάνου), հաշտության համաձայնագիր, որը կնքվել է մ․թ․ա․ 85 թվականին՝ Միհրդատյան առաջին պատերազմում առճակատվող կողմերի՝ Հռոմեական հանրապետության դիկտատոր Լուցիոս Կոռնելիուս Սուլլայի և Պոնտոսի թագավորության արքա Միհրդատ Զ Եվպատորի միջև։
Բեոտիայում՝ Քերոնեայի դաշտում Սուլլայի ղեկավարած հռոմեական լեգեոնները ջախջախիչ պարտության են մատնում Հունաստան ներթափանցած պոնտական բանակին։ Վճռական Օրքոմենեի ճակատամարտում Միհրդատ Եվպատորի բանակը վերստին պարտություն է կրում՝ ստիպված լինելով հաշտության գործընթաց սկսել հանրապետական Հռոմի հետ։ Բանակցություններն ընթանում են հունական Փոքր Ասիայի Դարդանոս ավերված քաղաքում՝ Միջերկրական ծովի ափին։
Հաղթանակած Հռոմը Պոնտոսին պարտադրում է որևէ կերպ չմիջամտել սեփական երկրում կատարվող ներքին հակասություններին և գահակալական կռիվներին, ինչպես նաև վերադարձնել նախորդիվ պոնտական բանակի կողմից նվաճված հունական հողերը՝ Բեոտիան, Պափլոգոնիան, Փռյուգիան և Կապադովկիան։ Պայմանագրի առանձին կետով Պոնտոսի թագավորությունը պարտավորվում էր փոխհատուցել պատերազմական գործողությունների ընթացքում հանրապետական Հռոմին հասցված վնասները՝ վճարելով երկու հազար տաղանդ ռեպարացիա սեփական գանձանակից։
Միհրդատյան առաջին պատերազմից հետո Պոնտոսի թագավորությունը վերադարձավ իր հին տարածքներին՝ կորցնելով առճակատումների ընթացքում ազատագրված հելլենական տիրույթները։ Այսպիսով, մ․թ․ա․ 85 թվականի Դարդանոսի պայմանագիրը վերականգնում է տարածաշրջանի նախկին ստատուս քվոն։ Պայմանագրի շրջանակներում հռոմեական գործիչները անդրադառնում են նաև հակամարտության ընթացքում Պոնտոսին օժանդակող Աթենքի ապստամբական ուժերին՝ նրանցից ևս պահանջելով հսկայական հատուցումներ։


== Տես նաև ==
Միհրդատյան պատերազմներ


== Ծանոթագրություններ ==
Արագարսասի գավառ

Արագարսասի գավառ (պորտ.՝ Microrregião de Aragarças), գավառ Բրազիլիայում, մտնում է Գոյաս նահանգի մեջ։ Մտնում է Գոյաս նահանգի հյուսիսարևմտյան մարզի մեջ։ 2006 թվականի տվյալներով բնակչությունը կազմում է 53 561 մարդ։ Տարածքը՝ 11 053,846 կմ2։ Բնակչության խտությունը՝ 4,8 մարդ/կմ²։


== Վիճակագրություն ==
Համախառն ներքին արտադրանքը կազմել է 290 854 054,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 5 327,87 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,742։


== Գավառի կազմ ==
Գավառի կազմի մեջ են մտնում հետևյալ համայնքները.

Արագարսաս
Արենոպոլիս
Բալիզա
Բոն Ժարդին դի Գոյաս
Դիորամա
Մոնտիս Կլարուս դի Գոյաս
Պիրանյաս
Լա Ալբուերա

Լա Ալբուերա (իսպ.՝  La Albuera), քաղաք և մունիցիպալիտետ Իսպանիայում։ Մտնում է Բադախոս պրովինցիայի մեջ՝ Էստրեմանդուրա ինքնավար համայնքում։ Մունիցիպալիտետը գտնվում է Տերրա դե Բարրոս շրջանում։ Զբաղեցնում է 26 կմ² տարածք։ Բնակչությունը կազմում է 2030 մարդ (2010 թվականի տվյալներով)։ Հեռավորությունը վարչական կենտրոնից կազմում է 24 կմ։


== Ծանոթագրություններ ==


== Պատկերասրահ ==


== Արտաքին հղումներ ==
Պաշտոնական կայք Archived 2009-12-20 at the Wayback Machine.
Look at Me

«Look At Me», Ջերի Հալիուելի առաջին առանձին սինգլը նրա դեբյուտային Schizophonic ալբոմից։ Սինգլն զբաղեցրել է 2-րդ տեղը UK Singles Chart-ում։


== Տեսահոլովակ ==
«Look At Me» երգի համար տեսահոլովակը նկարահանվել է ռեժիսոր Վոն Առնելի կողմից։ Նկարահանումներն անցկացվել են Պրահայում։ Տեսահոլովակի երաժշտական առանձնահատկությունները՝ սև-սպիտակ գունապնակ և Ջերիի չորս կերպարները՝ վամպ-կին, հարսնացու, միանձնուհի և այլն։ Տեսահոլովակն ինքը չնայած սև-սպիտակ է, բայց տեսահոլովակի մեջտեղում երևում են Ջերրիի կարմիր մազերը, այսինքն՝ կեղծամը։ Վերջին դրվագում Ջերրին ու պարողները պարում են սանդուղքների վրա, ապա նաև շատրվանի մոտ։ Տեսահոլովակի վերջում հայտնվում է մերկ Ջերրի Հալլիուելլի նկար և նրա վրա գրություն՝ «Geri’s back!», ինչը բառախաղ է․ արտահայտությունը կարելի է թարգմանել միաժամանակ որպես «Ջերրի մեջքը» և «Ջերրին վերադարձել է»։


== Ֆորմատ և երգերի ցանկ ==


== Չարթեր ==


== Պաշտոնական տարբերակներ և ռեմիքսներ ==
Альбомная версия — 4:31
Radio Edit #1 / Single Version — 4:08
Radio Edit #2* — 3:35
Radio Edit #3* — 3:19
Mark!s Big Vocal Mix Surgery Edit — 7:30
Mark!s Fantasy Dub* — 8:44
Sharp Boys Queeny Dub — 7:21
Sharp Boys Vocal Edit* — 3:57
Sharp Boys Vocal Remix — 7:48
Terminalhead Dub* — 5:42
Terminalhead Edit* — 3:46
Terminalhead Remix — 5:55* բացառապես որպես պրոմոսինգլ


== Ծանոթագրություններ ==
Կարակուլևո

Կարակուլևո (ռուս.՝ Каракулево, բաշկիրերեն՝ Ҡаракүл), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 335 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վասիլի Բերեզուցկի

Վասիլի Բերեզուցկի (ռուս.՝ Васи́лий Влади́мирович Березу́цкий, հունիսի 20, 1982(1982-06-20), Մոսկվա, ԽՍՀՄ), ռուս ֆուտբոլիստ, ԲԿՄԱ-ի և Ռուսաստանի հավաքականի պաշտպան, «Սմենա» ֆուտբոլային դպրոցի շրջանավարտ։ Ռուսաստանի սպորտի վաստակավոր վարպետ (2005), Ռուսաստանի հավաքականի ավագը (2014)։


== Կենսագրություն ==
Վասիլի Բերեզուցկին ֆուտբոլային կարիերան սկսել է 1999 թվականին՝ 17 տարեկանում, «Տորպեդո Զիլ» ակումբում։ 2001 թվականին տեղափոխվել է ԲԿՄԱ։ ԲԿՄԱ-ում առաջին խաղը անցկացրել է 2002 թվականի հուլիսի 17-ին՝ սամարական «Կռիլյա Սովետով» ակումբի դեմ, 46-րդ րոպեին դուրս գալով փոխարինման։ 2001 թվականից նրա երկվորյակ եղբայր Ալեքսեյը նույնպես հանդես է գալիս ԲԿՄԱ-յում։
10 տարուց ավելի ԲԿՄԱ-ում անցկացրած խաղերով, նա դարձել է ԲԿՄԱ-ի և Ռուսաստանի հավաքականի մշտական պաշտպանը։ Եվրո 2008 թ.-ին խաղացել է թիմի կազմում։ Մունդիալ 2014 թ.-ին դարձել է թիմի ավագը։


=== Ընտանիք ===
2009 թվականի հոկտեմբերին տեղի ունեցավ Վասիլիի և Օլգայի հարսանիքը, իսկ 2010 թվականի ապրիլի 27-ին նրանք ունեցան որդի՝ Վլադիմիրին։ 2016 թվականի հոկտեմբերի 28-ին ծնվել է նրանց դուստրը՝ Անաստասիան։


== Վիճակագրություն ==


=== Ակումբային ===
2015 թվականի մայիսի 10-ի դրությամբ


=== Միջազգային ===

Պաշտոնական խաղերի արդյունքները՝ 90 խաղ / 4 գոլ, 45 հաղթանակ, 25 ոչ ոքի, 20 պարտություն։


== Ձեռքբերումներ ==


=== Ակումբային ===


==== «ԲԿՄԱ» ====
Ռուսաստանի չեմպիոն։ 2003, 2005, 2006, 2012-13, 2013-14
Ռուսաստանի առաջնության արծաթե մեդալակիր։ 2004, 2008, 2010, 2015
Ռուսաստանի առաջնության բրոնզե մեդալակիր։ 2007, 2011-12
Ռուսաստանի գավաթի հաղթող։ 2001-02, 2004-05, 2005-06, 2007-08, 2008-09, 2010-11, 2012-13
Ռուսաստանի Սուպերգավաթի հաղթող։ 2004, 2006, 2007, 2009, 2013, 2014
ՈՒԵՖԱ գավաթի հաղթող։ 2004-05Ընդհանուր՝ 26 տիտղոս


==== Ռուսաստանի հավաքական ====
Եվրո 2008-ի բրոնզե մեդալակիրԸնդհանուր՝ 1 տիտղոս


=== Անձնական ===
Բարեկամության շքանշան (Ռուսաստան)։ 2006
Ռուսաստանի առաջնության 33 լավագույն ֆուտբոլիստների ցուցակում։ № 1 2005, 2006, 2010, 2013-14, № 2 2009, 2012, № 3 2007, 2008
Մաքուր խաղի թիմի անդամ։ 2007Ընդհանուր՝ 10 տիտղոս
Ընդհանուր՝ 37 տիտղոս


== Ծանոթագրություններ ==


== Արտաքին հղումներ ==
«ԱիՖ» — Ռուսաստանի հավաքականի անկեղծ խաղացողներից մեկը պատասխանել է լրագրողների հարցերին(ռուս.)
Վիճակագրությունը ԲԿՄԱ-ի պաշտոնական կայքում Archived 2015-07-28 at the Wayback Machine.(ռուս.)
Պրոֆիլը «Ռուսաստանի ֆուտբոլի ազգային հավաքականի» կայքում(ռուս.)
Պրոֆիլը www.sports.ru կայքում(ռուս.)
Պրոֆիլը www.uznayvse.ru կայքում(ռուս.)
Էնժենեյրու Պաուլու դի Ֆրոնտին

Էնժենեյրու Պաուլու դի Ֆրոնտին (պորտ.՝ Engenheiro Paulo de Frontin), համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրո (նահանգ)ում։ Մտնում է Ռիո դե Ժանեյրոյի ագլոմերացիա (մեզոշրջան)ի կազմի մեջ։ Բնակչությունը կազմում է 12 240 մարդ՝ 2006 թվականի տվյալներով։ Գրավում է 139,008 կմ2 տարածք։ Բնակչության խտությունը՝ 88,1 մարդ/կմ²։


== Պատմություն ==
Քաղաքը հիմնադրվել է 1963 թվականի հոկտեմբերի 4-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 91.811.548,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 7.522,45 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,753 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման լեռնային արևադարձային է։


== Արտաքին հղումներ ==
Տեղեկություններ Էնժենեյրու Պաուլու դի Ֆրոնտինի մասին
Զագրեբելնյա

Զագրեբելնյա (ուկրաիներեն՝ Загребельня), գյուղ Ուկրաինայի Վիննիցայի մարզի Կալինովկայի շրջանում։ Հիմնադրվել է 1986 թվականին։
2001 թվականի տվյալներով Զագրեբելնյա գյուղում բնակվում էր 627 մարդ։ Բնակավայրը զբաղեցնում է 0,711 կմ² տարածք։ Բնակչության խտությունը կազմում էր 881,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մ.թ.ա. 481


== Դեպքեր ==


== Ծնունդներ ==


== Մահեր ==
Hel

Hel, շվեդական ռոք խումբ վիկինգ ռոք ժանրում։ Խմբի անունը վերցված է Սկանդինավյան դիցաբանությունում մահվան աստվածուհի Հելի անունից։


== Խմբի պատմությունը ==
Hel֊ը ձևավորվել է 1999 թվականին Völund Smed խմբի կազմալուծվելուց հետո։ Խմբի մասնակցությամբ առաջին կոմպիլյացիան եղավ Carolus Rex IV֊ը։ Հաջողությունից հետո խումբը պայմանագիր կնքեց Ultima Thule լեյբլի հետ, սակայն ավելի ուշ ստեղծեց իր սեփականը՝ Peanut Music AB անվանմամբ։
Խումբը կազմալուծվեց 2004 թվականին ֆլեյտահար Սիա Հեդմարկի Völund Smed հեռանալուց հետո։
2008 թվականին Մալին Փեթերսոնը և Ադդե Նորլինը ստեղծեցին նոր խումբ՝ Tales of Origin, որը երգում է անգլերենով։


== Անդամներ ==
Ուլրիկա Փեթերսոն (Ulrica Pettersson) — վոկալ
Մալին Փեթերսոն (Malin Pettersson) — վոկալ
Էսա Ռոսենսթրյոմ (Esa Rosenström) — կիթառ
Պյերե Կառլսոն (Piere Karlsson) — հարվածային գործիքներ
Ստեֆան Յոհանսոն (Stefan Johansson) — բաս կիթառ
Ադդե Նորլին (Adde Norlin) — կիթառ և ստեղնաշարային գործիքներ
Սիա Հեդմարք (Cia Hedmark) — ֆլեյտա


== Սկավառակագրություն ==


=== Ստուդիական ալբոմներ ===
Valkyriors dom (1999)
Blodspår (2001)
Bortglömda tid (2002)
Det som varit ÄR (2003)


=== Մասնակցություն 	բանաքաղություններում ===
Carolus Rex IV (1999)
Genom eld och aska (сплит-CD с Ultima Thule) (2000)
Carolus Rex V (2001)
Carolus Rex VI (2002)
Carolus Rex VII (2004)
Carolus Rex VIII (2006)


=== Վիդեո ===
HEL - LIVE (DVD) (2005)


== Ծանոթագրություններ ==


== Արտաքին հղումներ ==
Profile and discography from vikingarock.se Archived 2016-06-03 at the Wayback Machine.
Eskilstuna-Kuriren:  Hel är trötta på naziststämpeln Archived 2007-08-12 at Archive.is
Eskilstuna-Kuriren:  Hel vill inte förknippas med vit makt(չաշխատող հղում)
Hel "Valkyriors Dom" (1999)(չաշխատող հղում) на Darkworld.ru]
Զավորսկլյանսկի գյուղական խորհուրդ (Պոլտավսկի շրջան)

Զավորսկլյանսկի գյուղական խորհուրդ  (ուկրաիներեն՝ Заворсклянська сільська рада), Ուկրաինայի Պոլտավայի մարզի Պոլտավայի շրջան|Պոլտավսկի շրջան]]ում։
2001 թվականի տվյալներով Զավորսկլյանսկի գյուղական խորհրդում բնակվում էր 2697 մարդ։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Էռնան Սանտա Կրուս

Էռնան Սանտա Կրուս (իսպ.՝ Hernán Santa Cruz, փետրվարի 8, 1906(1906-02-08), Ciempozuelos train station, Սիեմպոսուելոս, Մադրիդ, Իսպանիա - փետրվարի 10, 1999(1999-02-10), Սանտյագո, Չիլի), չիլիացի իրավաբան և դիվանագետ, որը եղել է Միավորված ազգերի կազմակերպության պատվիրակ և Մարդու իրավունքների համընդհանուր հռչակագրի առաջին խմբագիրներից մեկը
Ինչպես նշել է Սյուզան Վալցը, «... Մարդու իրավունքների համընդհանուր հռչակագրի առաջին տարբերակի խմբագրման գործում նրա քաղաքական և բովանդակային ներդրումը այնքան նշանակալից էր, որ այդ տարբերակի համահեղինակներ Ջոն Փիթերս Համֆրին ու Յոհաննես Մորսինկը հետագայում շեշտել են նրա կարևոր դերը Հռչակագիրը տասնութերորդ դարի Լուսավորության փիլիսոփայության տեսլականից հասարակական-տնտեսական իրավունքներից մեկի վերափոխելու գործում»:
Միավորված ազգերի կազմակերպության փաստաթղթերը վկայում են, որ Էռնան Սանտա Կրուսը, ի հավելումն Մարդու իրավունքների համընդհանուր հռչակագրի մշակման, խմբագրման ասպարեզում իր կատարած աշխատանքի, «եռանդուն կերպով մասնակցել է Լատինական Ամերիկայի և Կարիբյան ավազանի երկրների համար տնտեսական հանձնաժողովի ստեղծման գործընթացներին»:
Գնահատելով նրա ներդրումը վերոնշյալ հանձնաժողովի ստեղծման և Մարդու իրավունքների համընդհանուր հռչակագրի մշակման, խմբագրման բնագավառներում՝ Լատինական Ամերիկայի և Կարիբյան ավազանի երկրների համար տնտեսական հանձնաժողովի՝ Սանտյագո դե Չիլի քաղաքում տեղակայված կառույցում գտնվող գրադարանը կոչել են Էռնան Սանտա Կրուսի անունով։


== Ծանոթագրություններ ==
Սպիտակափոր դռլոն

Սպիտակափոր դռլոն (Pterocles alchata), դռլոնների ընտանիքի թռչուն։ Պատահական չվահյուր է։
Մարմնի երկարությունը 31-39 սմ է, թևերի բացվածքը՝ 54-65 սմ։ Մարմինը ներքևից սպիտակ է, պոչի կենար, փետուրները՝ երկար։ Բնադրման շրջանում արուի դիմային մասը նարնջագույն է, ակնաշերտը և կզակը՝ սև, կրծքին կա նարնջավարդագույն շերտ։ Մարմինը վերևից կանաչավուն է՝ դեղին պտերով։ Էգի մարմինը վերևից բաց դարչնագույն-դեղին է՝ սև ու մոխրագույն մարմարյա նախշերով։
Երամային է։ Սպիտակափոր դռլոնները մեծ խմբերով հավաքվում են մաքուր ջրով ջրափոսերի մոտ։ Թռիչքը թևերի արագ և խորը թափահարումներով է, որոնք ընդհատվում են կարճ սահասավառնումներով։ Քայլում է շորորալով, վազում թփթփոցով։ Բնակվում է կիսաանապատներում, ցածրադիր նախալեռներում։

Սնվում է հիմնականում բույսերով։ Կենսակերպն ուսումնասիրված է մասնակի։
Զելյոնի Գայ (գյուղ, Լեբեդինի շրջան)

Անվան այլ կիրառումների համար տե՛ս՝ Զելյոնի ԳայԶելյոնի Գայ (ուկրաիներեն՝ Зелений Гай), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Զելյոնի Գայ գյուղում բնակվում էր 68 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիտալ Ջնդոյան

Տիտալ Հուսեինի Ջնդոյան (մարտի 8, 1942(1942-03-08), Ալագյազ, Հայաստան), իրավաբան, ՀՀ պետական գործիչ։


== Կրթություն ==
1964 թ. ավարտել է ԵՊՀ իրավաբանական ֆակուլտետը։
Իրավաբանական գիտությունների թեկնածու։


== Աշխատանքային գործունեությունը ==
Աշխատել է ՀԽՍՀ ներքին գործերի համակարգում որպես քննիչ, ավագ քննիչ, ապա՝ Երևան քաղաքի քննչական բաժնի ավտոտրանսպորտային հանցագործությունների քննությամբ զբաղվող քննչական բաժանմունքի պետ։
Եղել է ՀՀ ՆԳՆ քննչական վարչության հսկողական-մեթոդական բաժնի պետ։
Աշխատել է որպես ՀՀ դատախազության Երևան քաղաքի դատախազության քննչական բաժնի պետի տեղակալ, դատախազի ավագ օգնական, Երևան քաղաքի դատախազի տեղակալ։
2007 թ. նոյեմբերին ՀՀ Նախագահի հրամանագրով նշանակվել է ՀՀ վերահսկիչ պալատի խորհրդի անդամ՝ երկու տարի ժամկետով։
2009 թ. նոյեմբերի 18-ին ՀՀ Նախագահի հրամանագրով վերանշանակվել է ՀՀ վերահսկիչ պալատի խորհրդի անդամ՝ վեց տարի ժամկետով։
2015 թ. նոյեմբերի 19-ին լիազորությունները դադարել են՝ պաշտոնավարման ժամկետը լրանալու կապակցությամբ։


== Պարգևներ և կոչումներ ==
Ունի արդարադատության առաջին դասի խորհրդականի դասային աստիճան։


== Ընտանիք ==
Ամուսնացած է, ունի երեք զավակ։ Որդին՝ Թեմուր Ջնդոյանը, ՀՀ քննչական կոմիտեի Արմավիրի մարզային քննչական վարչության պետն է, դուստրը՝ Զինաիդա Ջնդոյանը, ԵՊԲՀ թերապիայի թիվ 2 ամբիոնի վարիչը։


== Ծանոթագրություններ ==
Կուրվոշի

Կուրվոշի (ռուս.՝ Курвоши), գյուղ Ռուսաստանի Վոլոգդայի մարզի Վիտեգորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիտեշտ

Պիտեշտը (ռումիներեն՝ Piteşti), քաղաք է Ռումինիայում։ Քաղաքի ընդհանուր բնակչությունը կազմում է 171.500 մարդ։


== Տնտեսություն ==

Տրանսպորտային հանգույց է։ Ունի ավտոմոբիլային և էլեկտրաշարժիչների գործարաններ, փայտամշակության, նավթավերամշակման և նավթաքիմիական կոմբինատներ, թեթև արդյունաբերության ձեռնարկություններ։ Զարգացած են սննդի (մսի, կաթի, գինու), կաշվի, կոշիկի, մանածագործության, ռետինի արդյունաբերությունը, շինանյութերի արտադրությունը։
Ենթադրվում է, որ Պիտոշտիում, ինչպես և հարևան Սլատինա և Կուրտեա դե Արճեշ քաղաքներում հայերը հաստատվել են 14-16-րդ դարերում։ Պիտոշտիում հայկական գաղութի գոյության մասին հավաստի տեղեկությունները վերաբերում են 19-րդ դարին։ 1850-ական թվականներին հայերը Պիտոշտիում հիմնադրել են Ս․ Հովհաննես Մկրտիչ եկեղեցին (նորոգվել է 1882 թվականին), որի հոգևոր իշխանությանը ենթարկվել են նաև հարևան բնակավայրերի (Կրայովա, Տրգովիշտե ևն) համայնքները։
1881 թվականին Պիտեշտին ունեցել է մոտ 180, 1939 թվականին՝ 200 հայ բնակիչ։ 20-րդ դարի 1-ին կեսին Պիտեշտիում կազմակերպվել են հայերեն թատերական ներկայացումներ, հայկական Ս․ Հովհաննես Մկրտիչ հայկական եկեղեցին երգի համերգներ են։ 1965 թվականին Մեծ եղեռնի զոհերի հիշատակին, հայկական գերեզմանատանը տեղադրվել է խաչքարհուշարձան։ Այժմ Պիտեշում բնակվում են 15-20 հայ ընտանիք։


== Քույր քաղաքներ ==
 Կրագուեվաց, Սերբիա (1970)
 Կազերտա, Իտալիա (1972)
 Սումգայիթ, Ադրբեջան
 Սփրինգֆիլդ, ԱՄՆ (2000)
 Բուրլեն, Շվեդիա (2001)
 Բիդգոշ, Լեհաստան (2007)
 Թինալո , Նիդեռլանդներ (2008)
 Գյումրի, Հայաստան (2010)


== Ծանոթագրություններ ==
Չումակով (Տացինսկի շրջան)

Չումակով (ռուս.՝ Чумаков), գյուղ Ռուսաստանի Ռոստովի մարզի Տացինսկի շրջանում։ Մտնում է Երմակովսկի գյուղական համայնքի կազմի մեջ։
Բնակչությունը կազմում է 130 մարդ։
Պոպովկա (գյուղ, Միրգորոդի շրջան)

Անվան այլ կիրառումների համար տե՛ս՝ ՊոպովկաՊոպովկա (ուկրաիներեն՝ Попівка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Պոպովկա գյուղում բնակվում էր 2 306 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նավիա դե Սուարնա

Նավիա դե Սուարնա (իսպ.՝ Navia de Suarna), բնակավայր և մունիցիպալիտետ Իսպանիայում։ Գտնվում է Լուգո պրովինցիայում (Գալիսիա ինքնավար համայնքում)։ Մունիցիպալիտետը գտնվում է Լոս Անկարես շրջանում։ Տարածքը կազմում է 242 կմ² Բնակչությունը՝ 1421 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 70 կմ է։
Սերադելա

Սերադելա, թեթև ավազային հողերում մշակվող խոտաբույս։ Այդ հողերում ստացվում է 150-250 ց/հ կանաչ զանգված։ 100 կգ կանաչ զանգվածը համարժեք է 17,1 կերային միավորի, պարունակում է 24 կգ մարսելի սպիտակուց։ Սերադելան օգտագործվում է նաև որպես արոտ։ Դիմացկուն է արածեցման նկատմամբ։ Ցել զբաղեցնող և լավ մեղրատու բույս է։ Մշակվում է Բելառուսում, մերձբալթյան երկրներում, Ռուսաստանում։


== Նկարագրություն ==

Սերադելան (Oznithopus sativa Brot.) միամյա բույս է։ Ցողունները ուժեղ են ճյուղավորվում, ունեն մինչև 50 սմ բարձրություն։ Ցողունը և ճյուղերը խիտ պատված են փետրաձև նուրբ տերևներով, որոնք կազմված են 6-10 զույգ նշտարաձև տերևիկներից։ Ծաղիկները մանր են, վարդագույն։ Ծաղկում է շատ առատ և երկար ժամանակով։
Փոշոտվում է խաչաձև։ Պտուղն ունդ է, 2,5-3,0 սմ երկարությամբ, համրիչանման։ Կալսելիս բաժանվում է մասնիկների։ Յուրաքանչյուր մասնիկ պարունակում է մեկ սերմ։
Սերադելան ջերմության նկատմամբ պահանջկոտ չէ, դիմանում է -8 °C սառնամանիքներին։ Շատ խոնավասեր է։ Լավ է աճում, երբ հողի խոնավությունը հավասար է դաշտային սահմանային խոնավունակության 70-80%-ին։ Սկզբնական շրջանում դանդաղ է աճում։ Լավագույն սորտերից են Սկորոսպելկա 3587, Վիլնյալե և այլն։


== Մշակում ==
Սերադելան մշակվում է ծածկոցի տակ և մաքուր վիճակում։ Ցանքը կատարում են վաղ գարնանը։ Ցանքի նորման կանաչ զանգվածի և խոտի համար կազմում է 45-50 կգ/Հա, իսկ սերմի համար՝ 30-35 կգ/Հա։
Ցանում են 2-2,5 սմ խորությամբ։ Կանաչ զանգվածի և խոտի համար հնձվում է ծաղկման շրջանում, իսկ սերմի համար՝ երբ ներքևի ունդերը հասունացել են։


== Ծանոթագրություններ ==
Դավիթ Մարգարյան

Դավիթ Հովսեփի Մարգարյան (1915, Արամուս, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - 1995), հայ մանկավարժ։ Հայրենական մեծ պատերազմի մասնակից։


== Կենսագրություն ==
Դավիթ Մարգարյանը ծնվել է 1915 թվականին Կոտայքի շրջանի Արամուս գյուղում։ 7-ամյակն ավարտելուց հետո միջնակարգ դպրոցն ավարտել է Ելղովանում։ 1936-1941 թվականներին սովորել և ավարտել է Երևանի պետական համալսարանի բանասիրական ֆակուլտետը։
1941 թվականին զորակոչվել է բանակ, ծառայությունն անցել է Լենինականում, 61-րդ հրաձգային դիվիզիայում։ 1942 թվականին մասնակցել է Մոզդոկի և Հյուսիսային Կովկասի մի շարք քաղաքների ազատագրման մարտերին, որոնցից մեկում վիրավորվել է և բուժվելուց հետո 1943 թվականին զորացրվել է բանակից։
1943-1945 թվականներին Մարգարյանը զբաղվել է մանկավարժական գործունեությամբ։ 1943-1944 թվականներին եղել է Քանաքեռի միջնակարգ դպրոցի տնօրեն և հայոց լեզվի ու գրականության ուսուցիչ, 1945-1948 թվականներին՝ «Արշալույս» թերթի խմբագիր, կուսշրջկոմի պրոպագանդայի և ագիտացիայի բաժնի վարիչ, այնուհետև՝ Ձորաղբյուրի, ապա՝ Քանաքեռի միջնակարգ դպրոցների տնօրեն։ 1975 թվականին անցել է կենսաթոշակի, միաժամանակ շարունակել է դպրոցում դասավանդել հայոց լեզու և գրականություն։ 
Պարգևատրվել է «Մարտական ծառայությունների համար», «Գերմանիայի դեմ տարած հաղթանակի համար», «Աշխատանքային գերազանցության», «Աշխատանքի վետերան» և այլ մեդալներով։
Դավիթ Մարգարյանը մահացել է 1995 թվականին։


== Պարգևներ ==
«Մարտական ծառայությունների համար» մեդալ
«Գերմանիայի դեմ տարած հաղթանակի համար» մեդալ
«Աշխատանքի վետերան» մեդալ
«Աշխատանքային գերազանցության» մեդալ


== Ծանոթագրություններ ==
Ղպտի ուղղափառ եկեղեցի

Ալեքսանդրիայի ղպտիական ուղղափառ եկեղեցի, Եգիպտոսի քրիստոնեական եկեղեցու պաշտոնական անվանումը, արևելյան հնագույն եկեղեցիներից մեկը։ Ըստ ավանդության՝ հիմնվել է Մարկոս առաքյալի կողմից Ալեքսանդրիայում։ Պատարագի ժամանակ օգտագործվում է ղպտիական ծիսակարգը, պատարագը կատարվում է արաբերեն և ղպտիերեն լեզուներով։
Ղպտի ուղղափառ եկեղեցին հակաքաղկեդոնական եկեղեցի է և ընդունում է միայն առաջին երեք տիեզերական ժողովների որոշումները, ինչպես և Հայ Առաքելական Եկեղեցին։
Ներկայումս Ղպտի ուղղափառ եկեղեցին ունի 400 համայնք, մեծ մասը Եգիպտոսում, մնացածը՝ եգիպտական սփյուռքում։
Ղպտի եկեղեցու գլուխ կանգնած է պատրիարքը։ Մինչև 2012 թ. մարտի 17-ը եկեղեցին գլխավորել է Շենուդա III-ը։ 2012 թ. նոյեմբերի 4-ին նոր պատրիարք ընտրվեց 60-ամյա եպիսկոպոս Թեոդորոսը Բուհեյրա նահանգից։ Նա դարձավ պատրիարք Թեոդորոս II։


== Պատկերասրահ ==

		
		
		
		
		
		
		
		


== Տես նաև ==
Ղպտի կաթոլիկ եկեղեցի


== Արտաքին հղումներ ==
Պաշտոնական կայք
Պատրիարքի պաշտոնական կայք Archived 2010-06-12 at the Wayback Machine.
Փոքր Իդոլգա

Փոքր Իդոլգա (ռուս.՝ Малая Идолга), գետ Ռուսաստանում, հոսում Վոլգոգրադի մարզում։ Գետաբերանը տեղակայված է Իդոլգա գետի աջ ափին՝ 44 կմ հեռավորության վրա։ Գետի երկարությունը 28 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Տերսա և Դեն գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300112107000008184
Հիդրոլոգիական ուսումնասիրությունների կոդը - 107000818
Ավազանի կոդը - 05.01.03.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պրեզիդենտի Պրուդենտիի գավառ

Պրեզիդենտի Պրուդենտիի  (պորտ.՝ Microrregião de Presidente Prudente) գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 744 458 մարդ 2005 թվականի տվյալով։ Զբաղեցված տարածքը 17 515,798  կմ²։ Բնակչության խտությունը 33,4  մարդ/կմ²։


== Վիճակագրություն ==
Համախառն ներքին արտադրանքը կազմել է 5 037 805 168,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 919,75 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,802։


== Գավառի կազմ ==
Գավառի կազմի մեջ են մտնում հետևյալ համայնքները.

Անյումաս
Ռոզանա
Տասիբա
Լուիս Ալմագրո

Լուիս Լեոնարդո Ալմագրո Լեմես (իսպ.՝ Luis Almagro, հունիսի 1, 1963(1963-06-01), Cerro Chato, Paysandú Department), մասնագիտությամբ իրավաբան, քաղաքական գործիչ և դիվանագետ, 2010 թվականից՝ Ուրուգվայի արտաքին գործերի նախարար։


== Կենսագրություն ==
Ծնվել է 1963 թվականին Պայսանդու քաղաքում։ 1987 թվականին ավարտել է Մոնտեվիդիոյի պետական համալսարանի իրավագիտության ֆակուլտետը իսկ 1988 թվականին ստացել դիվանագիտության դասընթացներ։ Դիվանագիտական կարիերան սկսել է նույն թվականին նշանակվելով Ուրուգվայի դեսպան ՅՈՒՆԵՍԿՕ-ում։ Հետագայում զբաղեցրել է մի շարք պաշտոններ այլ երկրներում Ուրուգվայի դիվանագիտական հաստատություններում, մասնավորապես՝ Իրանի իսլամական Հանրապետությունում, ԳՖՀ-ում և այլն։


== Տեսակետներ ԼՂՀ վերաբերյալ ==
2011 թ. սեպտեմբերի 9-ին Հարավային Ամերիկայում «Հայ Դատի» հանձնաժողովի և Ուրուգվայ-Հայաստան խորհրդարանական խմբի նախաձեռնությամբ կազմակերպված հանդիպման ժամանակ, որը նվիրված էր հայ-ուրուգվայական հարաբերություններին, Ուրուգվայի արտաքին գործերի նախարար Լուիս Ալմագրոն անդրադառնալով Լեռնային Ղարաբաղի հակամարտության խնդրին՝ կողմ է արտահայտվել Լեռնային Ղարաբաղի ճանաչմանը։ Լուիս Ալմագրոն, մասնավորապես, ասել է. «Անձնապես հասկանում ենք, որ Լեռնային Ղարաբաղը Հայաստան է ու սերտորեն կապված է մնում Հայաստանի հետ՝ իր հայ բնակչությամբ։ Լավագույն ուղին կամ Լեռնային Ղարաբաղի անկախությունն է, կամ` ապագային, Հայաստանի հետ կցումը»։
ԱԳ նախարարը նշել է նաև, որ քննարկվում է հակամարտության վերաբերյալ իր պետության դիրքորոշման հարցը և սա իր անձնական տեսակետն է։


== Աղբյուրներ ==
Նյու Յորքի ուսանող նկարիչների լիգա

Նյու Յորքի ուսանող նկարիչների լիգա (անգլ.՝ Art Students League of New York), գեղարվեստական ուսումնական հաստատություն (դպրոց) ԱՄՆում, գտնվում է Նյու Յորքի Արևմտյան 57-րդ փողոցում։ Ավելի քան 100 տարի դպրոցը պահպանել է ինչպես պրոֆեսիոնալ նկարիչների, այնպես էլ` սիրողական մակարդակի ուսուցման ավանդույթները մատչելի գներով, սովորողներին հարմար գրաֆիկով, ընդգրկելով ուսանողների հասարակության բոլոր շերտերից։ Դպրոցի ուսուցիչների ու շրջանավարտների մեջ եղել են համաշխարհային արվեստի տարբեր ուղղությունների հայտնի նկարիչներ։ Դպրոցն ունի ուսանողների և ուսուցիչների աշխատանքներից կազմված մշտական նշանակալի ցուցադրություն, այն հրատարակում է նաև սեփական LINEA անվանումով օնլայն ամսագիրը։


== Պատմություն ==

Հիմնադրվել է 1875 թվականին, Դիզայնի ազգային ակադեմիայի ունկնդիրների ու շրջանավարտների կողմից, որոնց դուր չէին գալիս Ակադեմիայի ուսուցման սկզբունքները։ Ի սկզբանե տեղակայված էր 16-րդ փողոցի և Հինգերորդ պողոտայի հատման կետում գտնվող վարձով շենքում։ 1877 թվականին, երբ Ակադեմիայի ուսուցումը դառնում է այնպիսի, ինչպիսին ցանկանում էին տեսնել նոր դպրոցի կազմակերպիչները, ուսանողները որոշում են քվեարկել իրենց նոր ծրագրի ուսուցման պահպանման համար, և դպրոցը գրանցվում է 1878 թվականին։  
Տնօրենների խորհրդի կազմի ազդեցիկ անդամներից էին նկարիչ Թոմաս Իկինսը և քանդակագործ Օգաստես Սենթ Գոդենսը։ Ուսանողների շարքերն աճում էին, և դպրոցն զբաղեցնում էր շենքի ավելի մեծ տարածություններ։ 
1889 թվականին Ամերիկացի նկարիչների միության և Նյու Յորքի ճարտարապետական լիգայի հետ համատեղ դպրոցը մասնակցել է Գեղեցիկ արվեստների ամերիկյան ընկերության ստեղծմանը։ Այդ ընկերությունը գտնվում է 215-րդ փողոցում և համատեղ սենյակ է զբաղեցնում Նյու Յորքի ուսանող-նկարիչների լիգայի հետ, սկսած 1892 թվականից։ Այն մտնում է ԱՄՆ-ի պատմական վայրերի ազգային գրանցամատյանի մեջ և կառուցված է ֆրանսիական Վերածննդի ոճով, ընկերության հիմնադիրներից մեկի` ճարտարապետ Հենրի Ջեյնուեյ Հարդենբերգի կողմից։
1890-ականների վերջին և 1900-ականների սկզբին լիգայում սովորելու են եկել մեծ թվով կին նկարիչներ, նրանցից մի քանիսը մնացել են աշխատելու դպրոցում։ 1920-1930-ականներին լիգան ղեկավարել է նկարիչ Թոմաս Հարթ Բենթոնը, ում աշակերտների թվում է եղել Ջեքսոն Պոլլոքը, մի նկարիչ, ով համարվում է աբստրակտ էքսպրեսիոնիզմի գաղափարախոսն ու մեծ ազդեցություն է ունեցել 20-րդ դարի երկրորդ կեսի արվեստի զարգացման վրա։ Երկրորդ համաշխարհային պատերազմի տարիներին լիգան շարունակել է աշխատել, և այստեղից դուրս են եկել շատ հայտնի նկարիչներ։ 1906-1922 և 1947-1979 թվականներին լիգայում գործել է գեղարվեստի ամառային դպրոց։ 1995 թվականին լիգայի մեջ է մտել Vytlacil campus կամպուսը։
Ներկայումս ևս լիգան համարվում է նյույորքյան գեղարվեստական կյանքի կարևոր բաղադրիչ մասը։ Այն գրավում է ամենատարբեր ոճերով աշխատող նոր նկարիչների` շարունակելով իր առաջնային առաքելությունը, այն է` գեղարվեստական շրջանակներում տեղ տալ բոլոր ցանկացողներին` անկախ նրանց ֆինանսական հնարավորություններից կամ կրթությունից։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Art Students League records, 1875—1955 (անգլ.)
Սուդոբայ

Սուդոբայ (ռուս.՝ Судобай) գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է ժասատրեր գետի ձախ ափից 9 կիլոմետր հեռավորության վրա։ Գետի երկարությունը 13 կիլոմետր է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների։

Ջրային գրանցման տվյալների կոդ՝ — 13010100312115100004592
Հիդրոլոգիական ստուգման կոդ՝ — 115100459
Ավազանի կոդը — 13.01.01.003
Հիդրոլոգիական ուսումնասիրության ծավալի համար՝ — 15
Հիդրոլոգիական ուսումնասիրության թողարկում՝ — 2


== Ծանոթագրություններ ==
Պոժնյա Յոլ

Պոժնյա Յոլ (ռուս.՝ Пожня-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իժմա գետի ձախ ափին՝ 326 կմ հեռավորության վրա։ Գետի երկարությունը կազմում է 23 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000076219
Կոդը ըստ հիդրոլոգիական հետազոտության (ՌԴ) — 103007621
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Գերասիմովո (գյուղ, Խոլմ-Ժիրովսկի շրջան)

Գերասիմովո (ռուս.՝ Герасимово), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադելսրիդ

Ադելսրիդ (իտալերեն՝ Adelsried), կոմունա Գերմանիայում, գտնվում է Բավարիա երկրամասում։ Գտնվում է Շվաբիա վարչական կենտրոնում։ Աուգսբուրգ շրջանում։
Բնակչությունը կազմում է 2232 մարդ (31 դեկտեմբեր 2010 թվական) ։ Տարածքը կազմում է 9,7 կմ²։ Պաշտոնական կոդ 09 7 72 111։


== Ծանոթագրություններ ==


== Արտաքին հղումներ ==
Պաշտոնական էջ (գերմ.)
Տվիբերի (Մեստիայի շրջան)

Տվիբերի (վրաց.՝ ტვიბერი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 77 մարդ։


== Ծանոթագրություններ ==
Նիկոլաևկա (գյուղ, Ստերլիտամակսկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ռուս.՝ Николаевка, բաշկիրերեն՝ Николаевка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 850 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անգլար Սեն Ֆելի

Անգլար Սեն Ֆելի (ֆր.՝ Anglars-Saint-Félix), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2014 թվականի դրությամբ կազմում է 782 մարդ, բնակչության խտությունը` 35.19 մարդ/կմ²։ Բնակավայրը զբաղեցնում է 22.22 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Թուլուզ քաղաքից` 115 կմ հյուսիս-արևելք, Ռոդեզ քաղաքից` 30 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 423 աշխատունակ (15-64 տարեկան) բնակիչ, որոնցից ակտիվ էին 337-ը, իսկ ոչ ակտիվները` 86։ Ակտիվության ցուցանիշը կազմում է 79,7 %։ 337 աշխատունակ մարդկանցից աշխատել է 322 անձ (175 տղամարդ և 147 կին)։ Գործազուրկ են եղել 15 անձ (5 տղամարդ և 10 կին)։ 86 անաշխատունակներից 31-ը եղել են աշակերտներ կամ ուսանողներ, 36-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Այն Շիկակի շրջան

Այն Շիկակի շրջան (արաբ․՝ ناحية عين شقاق‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Ջաբլեի գավառի վեց շրջաններից մեկը։
Վարչական կենտրոնն Այն Շիկակ քաղաքն է։ 2004 թվականի տվյալներով բնակչությունը կազմել է 16,031 մարդ։ Քաղաքն ու շրջական ավանները կազմում են 62.36 քառ.կմ տարածք։


== Ծանոթագրություններ ==
Ջերգիզ Ժամհարյան

Ջերգիզ Խաչիկի Ժամհարյան (սեպտեմբերի 7, 1903(1903-09-07), Բաղեշ, Բիթլիսի վիլայեթ, Օսմանյան կայսրություն - սեպտեմբերի 22, 1984(1984-09-22), Երևան, Հայկական ԽՍՀ, ԽՍՀՄ), խորհրդային հայ ռեժիսոր, սցենարիստ, ՀԽՍՀ վաստակավոր արտիստ (1940)։


== Կենսագրություն ==
Ջերգիզ Ժամհարյանը ծնվել է 1903 թվականին Բիթլիսում։ 1915 թվականին փրկվելով եղեռնից՝ փախել է Երևան։ 1922-1925 թվականներին սովորել է ԵՊՀ իրավաբանական ֆակուլտետում։ 1928 թվականից սկսում է աշխատել Հայֆիլմում որպես բեմադրիչ-ռեժիսոր։ 1930 թվականին ավարտում է ՎԳԻԿ-ի ռեժիսուրայի ֆակուլտետը։ 1936-1950 թվականներին աշխատում է Լենինականի (այժմ՝ Գյումրի), Կիրովականի (այժմ՝ Վանաձոր) դրամատիկական թատրոններում որպես ռեժիսոր։ 1950 թվականից եղել է Հայաստանի վավերագրական ֆիլմերի ստուդիայի ռեժիսոր։


== Ֆիլմագրություն ==


=== Ռեժիսոր ===


=== Սցենարիստ ===


== Ծանոթագրություններ ==
Այդ տղաները (կտավ)

«Այդ տղաները», ՀԽՍՀ ժողովրդական նկարիչ Էդուարդ Իսաբեկյանի 1987 թվականին ստեղծած կտավը։ Գտնվում է Էդուարդ Իսաբեկյան ցուցասրահում։


== Նկարագրություն ==
Իսաբեկյանը բնության գրկում պատկերել է երեք երիտասարդների, որոնցից երկուսը հեծնել են ձիերին, երրորդը փորձում է սանձահարել ծառս եղած ձիուն։ Նկարիչը ստեղծել է ավյունով լի պատանիների կերպար, վարգի պատրաստվող ձիերի հարմոնիկ միասնության տեսարանը փոխանցում է երիտասարդ ոգու ուժը։
Կտավի քսվածքը լայնավրձին է, գունաշարը՝ կապտաշագանակագույն՝ կարմիր, կապույտ և դեղին շապիկների գունային ընդգծմամբ, ինչն ակնարկում է հայկական դրոշի եռագույնը՝ նկարին հաղորդելով խորհրդանշական իմաստ։ Հետևում ֆոնին երևում է Արարատ լեռը։


== Տվյալներ ==
«Այդ տղաները» 1987, կտավ, յուղաներկ, 151×140 սմ, Էդուարդ Իսաբեկյան ցուցասրահ


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
(8290) 1992 NP

(8290) 1992 NP, աստերոիդ աստերոիդների հիմնական գոտում։ Հայտնաբերվել է 1992 թվականի հուլիսի 2-ին Էլեանորա Հելինի և Լ. Լիի կողմից Պալոմարում։
Միջին հեռավորությունը Արեգակից կազմում է 2,607848 ա. մ., առավելագույնը մոտենում է 2,0875 ա. մ. հեռավորության վրա և հեռանում 3,1282 ա. մ.։ Արեգակի շուրջ մեկ ամբողջական պտույտ է կատարում 1538,23 երկրային օրվա ընթացքում, իր ուղեծրով շարժվելով միջինում 0,234035 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8290) 1992 NP աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նորվեգա-խորվաթական հարաբերություններ

Նորվեգա-խորվաթական հարաբերություններ (նորվ.՝ Norsk-kroatisk relasjoner, խորվ.՝ Njemački-hrvatski odnosi), դիվանագիտական հարաբերությունները Նորվեգիայի թագավորությանի և Խորվաթիայի միջև։
Նորվեգիայի և Խորվաթիայի միջև դիվանագիտական հարաբերությունները հաստատվել են 1992 թվականիփետրվարի 20-ին։
Խորվաթիայի մայրաքաղաք Զագրեբում գործում է Նորվեգիայի դեսպանություն, իսկ Ռիյեկայում՝ պատվո հյուպատոսություն։ Օսլոյում՝ Նորվեգիայի մայրաքաղաքում գործում է Խորվաթիայի արտակարգ և լիազոր դեսպանություն։
Ե՛վ Նորվեգիան, և՛ Խորվաթիան Եվրոպայի Խորհրդի և Հյուսիսատլանտյան դաշինքի լիիրավ անդամներ են։


== Տե՛ս նաև ==
Հայ-նորվեգական հարաբերություններ


== Ծանոթագրություններ ==